EESTI  SAARTE  KOGU
PÕHIKIRI

ÜLDSÄTTED

1.	Eesti Saarte Kogu (edaspidi lühendatult ESK) on Eesti saarte endiste ja praeguste  kogukondade vabatahtlik ühendus.

2.	Käesoleva põhikirja alusel asutatud ESK on 5. detsembrist 1992.a. kuni käesoleva ajani juriidilise isiku staatuseta tegutsenud samanimelise isikute rühma tegevuse jätkaja.

3.	ESK kui saarlaskondade esindajate konsultatiivse organisatsiooni tegevuse põhieesmärgiks on saarte arengu ja elu järjepidavuse tagamine, sellega seotud probleemide läbitöötamine, nende teadvustamine ühiskonnale ja riigile ning nende lahendamisele kaasaaitamine.

4.	Saarte probleemide mitmekesisuse täielikuks esiletoomiseks on ESK-s esindatuse võimalus kõigil saartel sõltumata nende halduslikust staatusest ja elanike arvust ning kõikidel saarlaskondadel sõltumata nende praegusest elukohast.

5.	ESK on eraõiguslik juriidiline isik, kellel on kõik sellest tulenevad õigused ja kohustused. ESK juhindub oma tegevuses Põhiseadusest ja teistest Eesti Vabariigi seadustest ning käesolevast põhikirjast.

6.	ESK teeb oma põhikirjaliste eesmärkide saavutamiseks koostööd riigiorganite, kohalike omavalitsuste, ettevõtete ja üksikisikutega.

7.	Rahvusvahelises suhtlemises peab ESK esmatähtsaks koostööd naaberriikide saartega.

8.	ESK juhatus asub Kuressaare linnas Saare maakonnas.

9.	ESK majandusaasta algab 1. aprillil ja lõpeb 31. märtsil.

LIIKMED, NENDE ÕIGUSED JA KOHUSTUSED

10.	ESK liikmeks võivad olla Eesti saarte nii praegusi kui ka endisi saarlaskondi esindavad:
		1)	füüsilised isikud;
		2)	kohalikud omavalitsused ja nende liidud;
		3)	mittetulundusühingud.

11.	ESK liikmeid võtab vastu eestseisus kirjaliku avalduse alusel. Füüsiline isik peab lisaks avaldusele esitama selle saarlaskonna volikirja, keda ta esindab.

12.	ESK-st lahkumiseks tuleb eestseisusele esitada kirjalik avaldus. Füüsilisest isikust liige arvatakse välja tema enda või teda volitanud saarlaskonna kirjaliku avalduse alusel.

13.	Kui saarlaskond soovib oma esindaja ESK-s välja vahetada, esitab ta eestseisusele sellekohase kirjaliku avalduse. See avaldus täidab senise esindaja lahkumisavalduse ning uue esindaja liikmeks astumise avalduse ja volikirja ülesande.

1.	
14.	ESK liikmel on õigus:
14.1.	võtta osa ESK tööst;
14.2.	valida ja olla valitud ESK juhtorganitesse;
14.3.	teha ESK-le ettepanekuid oma saare probleemide arutamiseks ja saada ESK-lt abi ja toetust nende lahendamisel.

15.	ESK liige on kohustatud:
15.1.	võtma osa ESK tööst ja selle tegevusele aktiivselt kaasa aitama;
15.2.	täitma ESK põhikirja, üldkoosoleku ja eestseisuse otsuseid;
15.3.	tasuma üldkoosoleku määratud korras liikmemaksu, mille suuruse kehtestab esindajale volituse andja.

16.	Liikmemaksu tasumata jätmise korral aasta jooksul peale maksutähtaega võib ESK üldkoosolek liikme ESK-st välja arvata.

JUHTORGANID JA NENDE PÄDEVUS

17.	ESK kõrgeimaks organiks on liikmete üldkoosolek ehk üldkogu. Üldkoosolekute vahelisel ajal juhivad ESK tegevust ESK juhatus, edaspidi nimetatud eestseisus ja ESK esimees. ESK tegevust kontrollib revident (revisjonitoimkond). ESK juures tegutseb kaastöönõukogu.

Üldkoosolek

18.	Korraline üldkoosolek peetakse üks kord aastas. Eestseisuse, revidendi või vähemalt 1/10 liikmete ettepanekul kutsutakse kokku erakorraline üldkoosolek.

19.	Üldkoosolek on otsustusvõimeline, kui ta on kokku kutsutud eelmisel üldkoosolekul sätestatud korras, s.o. täiendav nõue.

20.	Üldkoosolek:
20.1.	kuulab ära ja kinnitab eestseisuse ja revidendi (revisjonitoimkonna) aruanded;
20.2.	võtab vastu ESK põhikirja ja teeb selles vajadusel muudatusi;
20.3.	valib kaheks aastaks ESK esimehe, kaks eestseisuse liiget ja revidendi (revisjonitoimkonna);
20.4.	kinnitab ESK eelarve;
20.5.	kehtestab liikmemaksude maksmise korra;
20.6.	annab eestseisusele volituse sekretäri ja lepinguliste töötajate palkamiseks;
20.7.	määrab kindlaks järgmise korralise ja erakorralise üldkoosoleku kokkukutsumise korra;
20.8.	otsustab eestseisuse esildisel liikmete väljaarvamise vastavalt käesoleva põhikirja punktile 16.
20.9.	langetab otsuse ESK tegevuse lõpetamise kohta;
20.10.	otsustab muid ESK tegevusega seotud küsimusi.

21.	Hääletamine üldkoosolekul toimub saarte võrdsuse põhimõttel. Igal saarel on üks hääl. Ühe saare esindajad kookõlastavad enne hääletamist oma seisukoha nende poolt valitud viisil.

22.	Üldkoosoleku otsused langetatakse lahtisel hääletamisel lihthäälteenamusega. Põhikirja muutmiseks ning ESK tegevuse lõpetamiseks vastavalt käesoleva põhikirja punktidele . ja . on vaja vähemalt 2/3 üldkoosolekul osalevate liikmete häältest.

ESK eestseisus

23.	Üldkoosolekute vahelisel ajal esindab ESK üldkoosolekul valitud kolmeliikmeline eestseisus. Eestseisuse koosseisu valitakse eraldi ESK esimees ja kaks liiget.

24.	Eestseisuse (juhatuse) koosolekud toimuvad vastavalt vajadusele. Eestseisuse koosolek on otsustusvõimeline, kui kohal on kaks liiget.

25.	ESK eestseisus:
25.1.	korraldab ESK üldkoosoleku otsuste ja töökavade täitmist;
25.2.	koostab ESK eelarve ja esitab selle kinnitamiseks üldkoosolekule;
25.3.	peab läbirääkimisi ja valmistab ette ESK nimel sõlmitavad lepinguid;
25.4.	võtab üldkoosolekuga kooskõlastatult tööle sekretäri ja lepingulisi töötajaid ning määrab kindlaks nende töötasustamise korra;
25.5.	korraldab koosolekute ettevalmistamist ja kokkukutsumist ning ekspertnõupidamiste jm. ürituste läbiviimist;
25.6.	rakendab vahetalitajaid saartel tekkinud konfliktide lahendamiseks;
25.7.	võtab vastu uusi liikmeid vastavalt käesoleva põhikirja punktidele 11 ja 13.
25.8.	kustutab liikmeid ESK liikmeskonnast vastavalt käesoleva põhikirja punktidele 12 ja 13.
25.9.	teeb üldkoosolekule esildisi ESK liikmest väljaarvamise kohta vastavalt põhikirja punktile 16.;
25.10.	tagab ESK dokumentide ja info levitamise.

ESK esimees

26.	ESK esimees:
26.1.	korraldab eestseisuse tööd;
26.2.	esindab ESK riigi- ja omavalitsusorganites ja sidemeis teiste asutuste, ettevõtete ja organisatsioonidega;
26.3.	sõlmib ESK nimel lepinguid kooskõlas põhikirja punktiga 25.3.;
26.4.	käsutab ESK vara vastavalt eelarvele.

ESK revident (revisjonitoimkond)

27.	Revident (revisjonikomisjon):
27.1.	kontrollib ESK tegevust ja finantsseisu vähemalt üks kord aastas;
27.2.	esitab revideerimise akti eestseisusele vähemalt kaks nädalat enne üldkoosoleku toimumist;
27.3.	annab aru üldkoosolekule.

28.	Eestseisuse kutsel osaleb revident (revisjonikomisjoni liikmed) eestseisuse koosolekul nõuandva hääleõigusega.

ESK kaastöönõukogu ja allorganisatsioonid

29.	Saarte arengust huvitatud, kuid ESK liikmeks mitte volitatud isikutele kaastöövõimaluse andmiseks ja ESK tegevuse tõhustamiseks tegutseb eestseisuse juures kaastöönõukogu. 

30.	Kaastöönõukogu liikmed võivad osa võtta eestseisuse ja üldkoosoleku tööst nõuandva häälega. 

31.	Saari haaravaid ühendusi võib eestseisuse otsusega lugeda ESK struktuuriüksuseks ning ühenduse juht kutsutakse ESK kaastöönõukogu liikmeks.

ESK VARA

32.	ESK vara tekib:
31.1.	liikmemaksudest;
31.2.	varalistest annetustest ja eraldistest;
31.3.	ESK väljaannete kirjastamisest ja levitamisest ning ESK põhikirjalistest eesmärkidest tulenevate tasuliste ürituste korraldamisest;
31.4.	muust tulust, mis on vajalik ESK põhikirjalise tegevuse arendamiseks.

33.	ESK kasutab oma vara üksnes oma põhikirjaliste eesmärkide saavutamiseks. Vara kasutatakse vastavalt eestseisuse koostatud ja üldkoosolekul kinnitatud eelarvele. 

ESK  TEGEVUSE LÕPETAMINE

34.	ESK  lõpetab oma tegevuse üldkoosoleku otsuse alusel vastavalt käesoleva põhikirja punktile .

35.	Tegevuse lõpetamise toimingute korra ning järelejäänud varade saatuse otsustab üldkoosolek vastavalt kehtivatele seadustele. 

ESK põhikiri on vastu võetud ESK asutamiskoosolekul Tallinnas, 14. veebruaril 1996. a.

ESK asutamiskoosoleku volitusel

Ain Sarv /allkiri/
Maria Korotkova /allkiri/

Eesti Saarte Kogu põhikiri on registreeritud Siseministri 24. aprilli 1996.a. käskkirjaga nr. 62.

Eesti Saarte Kogu on 8. mail 1996.a. kantud “Ettevõtete, asutuste ja organisatsioonide registrisse”, registreerimisnumber on 01831915.

Eesti Saarte Kogu on 16. detsembril 1998. a. kantud mittetulundusühingute ja sihtasutuste registrisse, registrikood on 80058628.

ESK põhikirja on muudetud ESK üldkoosolekul 1. juulil 2000.a.

Üldkoosoleku juhataja: Hants Kipper /allkiri/
Üldkoosoleku protokollija: Kaia Eelma /allkiri/